PMLeague - Виж темата - Марсилия - ПСЖ 2:2\nВиж темите без отговор | Виж активните теми Дата и час: 15.07.2020 18:51\nМарсилия - ПСЖ 2:2\nМарсилия - ПСЖ 2:2 | 23.10.2017 22:05\nСнощи Марсилия пропусна отлична възможност да запише първа победа от 2011 г. насам над големия си съперник ПСЖ, след като допусна гол в добавеното време.\nМачът си струваше, атмосферата по традиция на "Велодром" беше страхотна, но този път и футболистите на домакините бяха настроени да не се дадат без бой, което доведи до много нервни моменти и срещата беше истински тест за съдията Руди Боке, който обаче беше безупречен. Неговото съдийство трябва да служи за пример на много рефери по света. Боке показа желязна психика и не се поддаде на множеството претенции на "силните на деня", а в края на мача заслужено изгони Неймар.\nМарсилия показа в последните кръгове съживяване, върнаха се настроението в играта, нагласата за битка докрай. Този път и Руди Гарсия беше избрал много добра тактика- имаше баланс в играта на домакините, което беше най-важното.\nГостите не успяха да осъществят ранен натиск, след като Марсилия играха като истински отбор и не оставиха шансове на триото Неймар-Кавани-Мбапе да разгърне играта си.\nВсе пак имаха и малко късмет, след като Кавани направи един от фирмените за него пропуски.\nМного силно в защита за Марсилия игра левия бек Жордан Амави, а централната двойка защитници Роландо-Рами се оказа правилния избор. Рами се оказа попадение в селекцията на ОМ, пасна като дялан камък. Лекенцето Товен този път показа дисциплина, рядко губеше топки, връщаше се да помага в защита. Напред гъркът Митроглу се бореше за всяка една топка, отправена към него.\nПри всеки корнер изпълняван от играч на ПСЖ, съответният такъв, най-често Неймар беше обстрелван от публиката с различни предмети. А Мбапе съответно при всеки корнер за ПСЖ заставаше точно до вратаря на ОМ Манданда, за да му пречи, а освен това и се блъскаше със защитниците наоколо.\nПресираният Неймар загуби една топка и тя попадна в Луис Густаво, който с много хубав шут отдалеч даде преднина на домакините. След това обаче Адриен Рабио майсторски ангажира няколко футболисти на съперника в наказателното им поле, отвори свободно пространство за Неймар и след като му подаде бразилецът с прецизен удар изравни резултата.\nВторото полувреме влезлият като резерва за ОМ Клинтън Нджи показа своята настоятелност и след упорита работа отне една топка от Рабио точно на аут-линията, като центрира много точно към наказателното поле, където непокрития Товен даде преднина на домакините.\nНеймар си изкара набързо два жълти картона, първо за оспорване на съдийско решение, а след това за блъскане без топка срещу Окампос, макар и преди това да имаше нарушение срещу бразилеца. Но този път, за разлика от домакинството на ПСЖ с Лион не му се размина. Тогава Неймар подходи изключително цинично, като изрита противников играч без топка, без дори топката да е близо до някой от двамата, зад гърба на съдията.\nНеймар се оплака след мача с Марсилия, че цялото му тяло е в синини, но камерите хванаха един момент, който първоначално убягна на всички. Докато Сансон от домакините лежеше на тревата след изтърпян фаул, бразилецът незнайно защо се затича към него и го закачи с бутонките си. Недостойно поведение за играч, който трябва да е пример не само с футболните си качества, но и с поведението си като цяло. Дори да е бил провокиран и да е целял да си го върне, не е това начинът.\nПовратният момент в мача обаче за мен дойде именно след едно грешно решение от страна на Сансон. При резултат 2-1 и контра за Марсилия топката попадна първо в Буна Сар, който стреля, но ударът му бе блокиран от вратаря на ПСЖ. Топката обаче попадна в Сансон, който имаше достатъчно време, за да избере на кого от няколкото си съотборници на близо да подаде. Той обаче реши да стреля, като го направи изключително нескопосано.\nВ добавеното време на мача Сар се опита колкото се може по-чисто да спре Кавани да напредне или да отправи опасен удар. Опитният уругваец обаче знаеше как да отиграе тази ситуация и падна, като си спечели фаул. Той сам се нае да го изпълни и след коварен удар топката се отби в горната греда, като не остави шанс на Манданда.\nТака Кавани се реваншира за пропуска си по-рано и се израдва бурно на гола си, знаейки колко ценен е той.\nГоловете от мача:\nЕдин класически гол на Уодъл в дербито:\nПубликата на ОМ в дербито:\nRe: Марсилия - ПСЖ 2:2 | 24.10.2017 17:57\nТози циганин многократно съм заявявал, че е пълна шитня, срам и цирей за футбола... Не че няма и други подобни, например другия циганин Алвеш (абе все бразилски мангали)...